Ацаніў пажарную абстаноўку па вобласці Віталь Ганін — яна на мінулагоднім узроўні. На Міёршчыне сітуацыя іншая: з пачатку 2019-га здарылася восем загаранняў, загінуў адзін чалавек (летась — адпаведна 2 і 0). Статыстыка здарэнняў па рэспубліцы сведчыць, што каля 80% пацярпелых падчас пажару знаходзіліся ў стане алкагольнага ап’янення. Аматары спіртнога ставяць пад пагрозу не толькі сваё жыццё, але і здароўе іншых.